pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเผยการแก้ไขปัญหา เจ้าหน้าที่ไม่สามารถแก้ไขได้ฝ่ายเดียว ทุกคนต้องช่วยกันปฏิบัติตามกฎหมาย
วันอังคารที่ 18 ธันวาคม 2561
นายกรัฐมนตรีเผยการแก้ไขปัญหา เจ้าหน้าที่ไม่สามารถแก้ไขได้ฝ่ายเดียว ทุกคนต้องช่วยกันปฏิบัติตามกฎหมาย
นายกรัฐมนตรีเผยการแก้ไขปัญหา เจ้าหน้าที่ไม่สามารถแก้ไขได้ฝ่ายเดียว ทุกคนต้องช่วยกันปฏิบัติตามกฎหมาย
วันนี้ (18 ธันวาคม 2561) เวลา 13.30 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีให้กล่าวภายหลังการเป็นประธานประชุมคณะรัฐมนตรีถึง การปฏิรูปตํารวจว่า ได้มีการดําเนินการไปแล้ว ขอให้ทุกคนเข้าใจถึงปัญหาต่าง ๆ ที่เกิดขึ้น ซึ่งการแก้ปัญหาจะแก้ที่เจ้าหน้าที่อย่างเดียวไม่ได้ ทุกคนต้องช่วยกัน พร้อมกับขอความร่วมมือให้ประชาชนช่วยกันปฏิบัติตามกฎหมาย อีกทั้ง ขอให้เจ้าหน้าที่ปฏิบัติตามกฎหมายด้วยความละมุนละม่อม สร้างความเข้าใจในสังคม หากเจ้าหน้าที่ไม่ปฏิบัติหน้าที่ย่อมมีความผิด
..................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พิธีลงนามในบันทึกความเข้าใจว่าด้วยความร่วมมือด้านการศึกษาและการวิจัย ร่วมระหว่าง ประเทศไทย และประเทศโมรอกโก
วันศุกร์ที่ 13 กรกฎาคม 2561
พิธีลงนามในบันทึกความเข้าใจว่าด้วยความร่วมมือด้านการศึกษาและการวิจัย ร่วมระหว่าง ประเทศไทย และประเทศโมรอกโก
เมื่อวันที่ 12 ก.ค.61 เวลา 0900 ได้เดินทางไป กระทรวงศึกษาธิการแห่งชาติ โมร็อกโกเพื่อลงนามในบันทึกความเข้าใจว่าด้วยความร่วมมือด้านการศึกษาและการวิจัย ร่วมระหว่าง ประเทศไทย และประเทศโมรอกโก
เมื่อวันที่ 12 ก.ค.61 เวลา 0900 ได้เดินทางไป กระทรวงศึกษาธิการแห่งชาติ โมร็อกโกเพื่อลงนามในบันทึกความเข้าใจว่าด้วยความร่วมมือด้านการศึกษาและการวิจัย ร่วมระหว่าง ประเทศไทย และประเทศโมรอกโก
กับ นายโมฮัมเหม็ด เอล เฆอราส รมช.กระทรวงศึกษาธิการแห่งชาติ โมรอกโก พร้อมกับประชุมหารือความร่วมมือด้านการศึกษา
หลังจากร่วมหารือแล้วได้มีการตั้งคณะทํางานร่วม เพื่อเริ่มวางแผนและดําเนินการ ซึ่งมีแผนประชุมคณะกรรมการร่วม ณ ประเทศไทย ประมาณเดือน สิงหาคม 61
ทั้งนี้ความร่วมมือกับรัฐบาลโมรอกโก จะเป็นประโยชน์อย่างยิ่ง กับ นักศึกษาไทยมุสลิม ในการสร้างโอกาสทางการศึกษาในต่างประเทศ อย่างเป็นรูปธรรม
รัฐบาลไทย-ข่าวทำเนียบรัฐบาล-เกษตรกร
วันพฤหัสบดีที่ 30 เมษายน 2563
เกษตรกร
มาตรการเพื่อรองรับผลกระทบที่สืบเนื่องจากการแพร่ระบาดของโรคติดต่อเชื้อไวรัสโคโรนา 2019 ด้านการบรรเทาผลกระทบทางเศรษฐกิจสําหรับแต่ละกลุ่มเป้าหมาย
1.สินเชื่อฉุกเฉิน
- ธนาคารออมสิน คลิกอ่านรายละเอียดที่นี่
- ธ.ก.ส.คลิกอ่านรายละเอียดที่นี่
2.สินเชื่อดอกเบี้ยต่ํา (สธค.) คลิกอ่านรายละเอียดที่นี่
3.การขึ้นทะเบียนเกษตรกร และการปรับปรุงข้อมูลในทะเบียนเกษตรกร เพื่อรับสิทธิเยียวยาจากผลกระทบโรคโควิด-19 และมาตรการช่วยเหลืออื่นๆ ของรัฐ เพราะหากไม่มีการปรับปรุงสถานะในระบบติดต่อกัน 3 ปี ตามที่นายทะเบียนประกาศให้ปรับปรุงข้อมูลเกษตรกร ส่งผลให้สถานภาพเกษตรกรสิ้นสุดลง ทําให้ไม่สามารถรับสิทธิต่าง ๆ ได้ลงทะเบียนผ่านช่องทางการตรวจสอบสถานะความเป็นเกษตรกร ได้ที่เว็บไซต์กรมส่งเสริมการเกษตรwww.farmer.doae.go.th
คลิกเพื่อตรวจสอบหลักเกณฑ์และเงื่อนไขการขึ้นทะเบียน/ปรับปรุงทะเบียนเกษตรกร
สําหรับเกษตรกรรายเดิม-แปลงเดิม สามารถใช้แอปพลิเคชัน FARMBOOK เพื่อปรับปรุงทะเบียนเกษตรกรได้ตามรอบการผลิต โดยข้อมูลในการขึ้นทะเบียนหรือปรับปรุงทะเบียนเกษตรกร จะต้องกรอกตามความเป็นจริง หากแจ้งข้อมูลเท็จจะมีความผิดตามกฎหมาย
รัฐบาลไทย-ข่าวทำเนียบรัฐบาล-ผู้ที่ฝ่าฝืนประกาศเคอร์ฟิว มีบทลงโทษอย่างไร ??
วันศุกร์ที่ 3 เมษายน 2563
ผู้ที่ฝ่าฝืนประกาศเคอร์ฟิว มีบทลงโทษอย่างไร ??
ฝ่าฝืนประกาศเคอร์ฟิว มีโทษอย่างไร ?
Q : ผู้ที่ฝ่าฝืนประกาศเคอร์ฟิว มีบทลงโทษอย่างไร ??
A : ต้องระวางโทษจําคุกไม่เกินสองปีหรือปรับไม่เกินสี่หมื่นบาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-ปลัดสธ.กำชับ รพ.ใกล้สถานที่จัดงานลอยกระทงคุมเข้มไม่ให้มีเหตุวิวาทในรพ.
วันอาทิตย์ที่ 10 พฤศจิกายน 2562
ปลัดสธ.กําชับ รพ.ใกล้สถานที่จัดงานลอยกระทงคุมเข้มไม่ให้มีเหตุวิวาทในรพ.
ปลัดกระทรวงสาธารณสุข กําชับโรงพยาบาลที่ใกล้สถานที่จัดงานลอยกระทงเฝ้าระวังเหตุ หากมีผู้บาดเจ็บจากการทะเลาะวิวาทประสานตํารวจคุมเข้มทันทีไม่ต้องรอให้เกิดเรื่อง และดําเนินคดีเอาผิดกับผู้ที่ทะเลาะวิวาทขั้นเด็ดขาด
ปลัดกระทรวงสาธารณสุข กําชับโรงพยาบาลที่ใกล้สถานที่จัดงานลอยกระทงเฝ้าระวังเหตุ หากมีผู้บาดเจ็บจากการทะเลาะวิวาทประสานตํารวจคุมเข้มทันทีไม่ต้องรอให้เกิดเรื่อง และดําเนินคดีเอาผิดกับผู้ที่ทะเลาะวิวาทขั้นเด็ดขาด
นายแพทย์สุขุม กาญจพิมาย ปลัดกระทรวงสาธารณสุข ให้สัมภาษณ์ว่า ในวันลอยกระทง(11 พฤศจิกายน 2562) หลายพื้นที่ได้จัดงานตามประเพณี และการที่มีผู้คนมาอยู่รวมกันจํานวนมากอาจเกิดปัญหาการทะเลาะวิวาทตามมาได้ จึงกําชับให้โรงพยาบาลในสังกัดที่อยู่ใกล้สถานที่จัดงานลอยกระทง เตรียมความพร้อมรับมืออุบัติเหตุ/เจ็บป่วยฉุกเฉิน รวมทั้งการป้องกันไม่ให้เกิดเหตุทะเลาะวิวาทในโรงพยาบาล โดยให้ประสานหน่วยงานในพื้นที่ อาทิ ตํารวจ ฝ่ายปกครอง ร่วมรักษาความปลอดภัย หากมีผู้บาดเจ็บจากเหตุทะเลาะวิวาทเข้ามารักษา ให้กันญาติออกจากห้องฉุกเฉิน หรือหากมีประตูนิรภัยให้ปิดล็อคประตูทันที พร้อมประสานตํารวจคุมเข้มไม่ต้องรอให้เกิดเรื่อง
ทั้งนี้ โรงพยาบาลในสังกัดทุกแห่ง ได้มีมาตรการความปลอดภัยในโรงพยาบาล โดยเฉพาะบริเวณห้องฉุกเฉิน ดังนี้ 1.ทําแนวทางปฏิบัติป้องกันและจัดการความรุนแรง ทบทวน ฝึกซ้อมและปรับปรุงเป็นประจํา 2.จัดระบบควบคุมประตู หรือมีทางเข้า-ออก ที่ปลอดภัยหลายช่องทาง 3.จัดสถานที่พักคอยสําหรับญาติ จํากัดการเข้าออก 4.ตรวจสอบกล้องวงจรปิดให้พร้อมใช้งาน และติดตั้งเพิ่มในจุดเสี่ยง 5.จัดระบบคัดกรองโดยเฉพาะผู้ป่วยห้องฉุกเฉิน และจัดบริการให้เหมาะสมกับความเร่งด่วน รวมทั้งให้สื่อสารกับญาติผู้ป่วยเป็นระยะ เพื่อลดความวิตกกังวล 6.จัดเวรยามรักษาความปลอดภัยตลอด 24 ชั่วโมง 7.จัดหาสัญญาณเตือนภัย หรืออุปกรณ์ขอความช่วยเหลือฉุกเฉิน และมีช่องทางแจ้งเหตุด่วนกับตํารวจ ฝ่ายปกครอง และเครือข่ายอาสาสมัคร มูลนิธิต่างๆในพื้นที่
อย่างไรก็ตาม แม้จะมีมาตรการป้องกัน แต่ยังพบการก่อความรุนแรงในโรงพยาบาลเพิ่มขึ้น จําเป็นต้องมีมาตรการขั้นเด็ดขาดเพื่อลดความรุนแรง เพิ่มความปลอดภัยเจ้าหน้าที่และผู้ที่มารับบริการ หากเกิดกรณีความรุนแรงต่อร่างกาย จิตใจ ทรัพย์สินในโรงพยาบาล ให้แจ้งความดําเนินคดีกับผู้ก่อเหตุทันที ให้ดําเนินการตามกฎหมาย ลงโทษขั้นเด็ดขาดตาม ม.360 ม.364 และม.365 มีโทษสูงสุดจําคุกไม่เกิน 5 ปี
“แม้เราจะมีมาตรการป้องกัน แต่คงป้องกันไม่ได้ทั้งหมด ต้องขอความร่วมมือประชาชนผู้มารับบริการ รวมทั้งญาติผู้ป่วย ร่วมป้องกันไม่ให้เกิดเหตุรุนแรงขึ้น ขอให้โรงพยาบาลเป็นพื้นที่ปลอดความรุนแรงสําหรับทุกคน และที่สําคัญคือ จิตสํานึกความรับผิดชอบของผู้ที่ตั้งใจเข้ามาก่อเหตุและขอความร่วมมือสื่อ สื่อสังคมออนไลน์ให้เสนอผลลัพธ์การลงโทษ แทนการเสนอพฤติกรรมเพื่อไม่ให้เป็นเยี่ยงอย่าง” นายแพทย์สุขุมกล่าว
*********************** 10พฤศจิกายน2562
รัฐบาลไทย-ข่าวทำเนียบรัฐบาล-ก.อุตฯ สั่งหยุดประกอบกิจการโรงงานน้ำเเข็งใน จ.พะเยา หลังแอมโมเนียรั่ว พร้อมสั่งปรับปรุงแก้ไข
วันอังคารที่ 23 พฤษภาคม 2560
ก.อุตฯ สั่งหยุดประกอบกิจการโรงงานน้ําเเข็งใน จ.พะเยา หลังแอมโมเนียรั่ว พร้อมสั่งปรับปรุงแก้ไข
ก.อุตฯ สั่งหยุดประกอบกิจการโรงงานน้ําเเข็งใน จ.พะเยา หลังแอมโมเนียรั่ว พร้อมสั่งปรับปรุงแก้ไข
รัฐบาลไทย-ข่าวทำเนียบรัฐบาล-กรุงไทยจัดโปรโมชั่น รับเครดิตเงินคืน เมื่อชำระผ่าน QR Code ครบ 500 บาท
วันอังคารที่ 22 พฤษภาคม 2561
กรุงไทยจัดโปรโมชั่น รับเครดิตเงินคืน เมื่อชําระผ่าน QR Code ครบ 500 บาท
ธนาคารกรุงไทยจัดโปรโมชั่นพิเศษ สําหรับลูกค้าที่ชําระเงินผ่าน QR Code ด้วยแอปพลิเคชั่น KTB netbank ที่ร้านอาหาร Neo Suki และร้านอาหารแม่ศรีเรือน ครบ 500 บาท รับเครดิตเงินคืน 100 บาท เดือนละ 500 สิทธิ์ ตั้งแต่วันนี้จนถึงวันที่ 31 กรกฎาคม 2561
นางอรนุช ศิรประภา ผู้ช่วยกรรมการผู้จัดการใหญ่อาวุโส สายงานกลยุทธ์และผลิตภัณฑ์รายย่อย ธนาคารกรุงไทย เปิดเผยว่า จากการที่ธนาคารได้พัฒนาระบบการชําระเงินผ่าน QR Code เพื่อเพิ่มความสะดวกสบายในการรับ-จ่ายเงิน ลดต้นทุน และสนับสนุนนโยบายของรัฐบาลในการผลักดันประเทศไทยให้ก้าวสู่สังคมไร้เงินสด โดยได้ติดตั้ง KRUNGTHAI QR Code ไปยังร้านค้าต่างๆ ทั่วประเทศ รวมทั้งจัดโปรโมชั่นต่างๆ เพื่อส่งเสริมการใช้จ่ายผ่าน QR Code อย่างต่อเนื่อง ล่าสุด ธนาคารจัดโปรโมชั่นพิเศษ สําหรับลูกค้าที่ชําระเงินผ่าน QR Code ด้วยแอปพลิเคชั่น KTB netbank ที่ร้านอาหาร Neo Suki และร้านอาหารแม่ศรีเรือน ครบ 500 บาท รับเครดิตเงินคืน 100 บาท เดือนละ 500 สิทธิ์ ตั้งแต่วันนี้จนถึงวันที่ 31 กรกฎาคม 2561
นอกจากนี้ ธนาคารยังได้ร่วมกับ Red Sun ร้านอาหารเกาหลีชื่อดัง เอาใจผู้ที่ชื่นชอบอาหารเกาหลี เมื่อชําระเงินผ่าน QR Code ด้วยแอปพลิเคชั่น KTB netbank ที่ร้าน Red Sun ครบ 500 บาท รับเครดิตเงินคืน 100บาท เดือนละ 500 สิทธิ์ ระหว่างวันที่ 15 พฤษภาคม – 15 สิงหาคม 2561 สอบถามรายละเอียดเพิ่มเติมได้ที่ Krungthai Call Center 02-111-1111
ฝ่ายสื่อสารองค์กรและภาพลักษณ์ ธนาคารกรุงไทย
โทร. 0-2208-4176-78
รัฐบาลไทย-ข่าวทำเนียบรัฐบาล-นายกรัฐมนตรีมีกำหนดการเป็นประธานร่วมในพิธีฉลองความสำเร็จในการก่อสร้างสะพานมิตรภาพไทย-เมียนมา ข้ามแม่น้ำเมย/ตองยิน แห่งที่ 2
วันอังคารที่ 19 มีนาคม 2562
นายกรัฐมนตรีมีกําหนดการเป็นประธานร่วมในพิธีฉลองความสําเร็จในการก่อสร้างสะพานมิตรภาพไทย-เมียนมา ข้ามแม่น้ําเมย/ตองยิน แห่งที่ 2
นายกรัฐมนตรีมีกําหนดการเป็นประธานร่วมในพิธีฉลองความสําเร็จในการก่อสร้างสะพานมิตรภาพไทย-เมียนมา ข้ามแม่น้ําเมย/ตองยิน แห่งที่ 2
พลเอกประยุทธ์ จันทร์โอชา นายกรัฐมนตรี และคณะบุคคลสําคัญ อาทิ นายวิษณุ เครืองาม รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงการต่างประเทศ นายอาคม เติมพิทยาไพสิฐ รัฐมนตรีว่าการกระทรวงคมนาคม และพลเอก อนุพงษ์ เผ่าจินดา รัฐมนตรีว่าการกระทรวงมหาดไทย มีกําหนดการเป็นประธานร่วม “พิธีฉลองความสําเร็จการก่อสร้างสะพานมิตรภาพไทย-เมียนมา ข้ามแม่น้ําเมย/ตองยิน แห่งที่ 2” ในวันอังคารที่ 19 มีนาคม 2562 เวลา 10.00 น. ณ อําเภอแม่สอด จังหวัดตาก
โครงการสะพานมิตรภาพไทย-เมียนมา ข้ามแม่น้ําเมย/ตองยิน แห่งที่ 2 จะช่วยลดความแออัดของสะพานเดิม ซึ่งเป็นช่องทางขนส่งสินค้าที่สําคัญที่สุดระหว่างทั้งสองประเทศ โดยในปี 2561 การค้าชายแดนผ่านด่านศุลกากรแม่สอดมีมูลค่ากว่า 8 หมื่นล้านบาท ขณะเดียวกัน สะพานแห่งนี้จะช่วยสร้างความสมบูรณ์ให้กับโครงข่ายการเชื่อมโยงตามแนวระเบียงเศรษฐกิจตะวันออก-ตะวันตก (East-West Economic Corridor-EWEC) และโครงการถนนสามฝ่ายระหว่างไทย เมียนมาและอินเดีย
โอกาสนี้ นายกรัฐมนตรีจะได้พบหารือกับนางออง ซาน ซู จี ที่ปรึกษาแห่งรัฐเมียนมา โดยมีวัตถุประสงค์เพื่อผลักดันประเด็นความร่วมมือทวิภาคีให้คืบหน้า โดยเฉพาะความร่วมมือในการแก้ไขปัญหาหมอกควันข้ามแดน ความร่วมมือด้านแรงงาน ความเชื่อมโยงด้านการคมนาคมและการพัฒนาพื้นที่ชายแดน
อนึ่ง ภายหลังเสร็จสิ้นพิธีฉลองความสําเร็จการก่อสร้างสะพานมิตรภาพไทย-เมียนมา ข้ามแม่น้ําเมย/ตองยิน แห่งที่ 2 นายกรัฐมนตรีจะได้ตรวจติดตามการก่อสร้างอาคารด่าน Border Control Facilities (BCF) และพบปะประชาชนที่มาร่วมพิธีฉลองฯ ณ บริเวณเชิงสะพานฝั่งไทยด้วย
รัฐบาลไทย-ข่าวทำเนียบรัฐบาล-“ยุติธรรม” จับมือ “กรมประชาสัมพันธ์” แลกเปลี่ยนข้อมูลข่าวสารเพื่อสร้างการรับรู้ในมิติงานยุติธรรมสู่ประชาชน
วันพุธที่ 12 กรกฎาคม 2560
“ยุติธรรม” จับมือ “กรมประชาสัมพันธ์” แลกเปลี่ยนข้อมูลข่าวสารเพื่อสร้างการรับรู้ในมิติงานยุติธรรมสู่ประชาชน
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม พร้อมด้วยพลโท สรรเสริญ แก้วกําเนิด โฆษกประจําสํานักนายกรัฐมนตรี และรักษาราชการแทนอธิบดีกรมประชาสัมพันธ์ ร่วมลงนามในบันทึกความเข้าใจว่าด้วยการแลกเปลี่ยนข้อมูลข่าวสารด้านการประชาสัมพันธ์
เมื่อวันอังคารที่ ๑๑ กรกฎาคม ๒๕๖๐ เวลา ๑๕.๓๐ น.
ณ กรมประชาสัมพันธ์ ถนนพระราม ๖ แขวงสามเสนใน เขตพญาไท กรุงเทพฯ
นายธวัชชัย ไทยเขียว รองปลัดกระทรวงยุติธรรม และโฆษกกระทรวงยุติธรรม
พร้อมด้วย
พลโท สรรเสริญ แก้วกําเนิด โฆษกประจําสํานักนายกรัฐมนตรี และรักษาราชการแทนอธิบดีกรมประชาสัมพันธ์
ร่วมลงนามในบันทึกความเข้าใจว่าด้วยการแลกเปลี่ยนข้อมูลข่าวสารด้านการประชาสัมพันธ์
และการให้บริการสื่อของกรมประชาสัมพันธ์
ในการเผยแพร่ประชาสัมพันธ์ข้อมูลข่าวสาร ภารกิจ และผลการดําเนินงานของกระทรวงยุติธรรม
ผ่านสื่อในสังกัดกรมประชาสัมพันธ์ อาทิ
สถานีวิทยุโทรทัศน์แห่งประเทศไทย สถานีโทรทัศน์ NBT World
สถานีวิทยุกระจายเสียงแห่งประเทศไทย และสื่อออนไลน์ต่าง ๆ ของกรมประชาสัมพันธ์
ทั้งนี้ กระทรวงยุติธรรม เป็น ๑ ใน ๒๐ หน่วยงานระดับกระทรวงที่ร่วมลงนามบันทึกความเข้าใจดังกล่าว
เพื่อบูรณาการความร่วมมือระหว่างหน่วยงานภาครัฐในการเผยแพร่ประชาสัมพันธ์ผลการดําเนินงานของหน่วยงาน
เพื่อให้ประชาชนได้รับข้อมูลข่าวสารอย่างทั่วถึง
และมีความรับรู้ความเข้าใจที่ถูกต้องในภาพรวมนโยบายของรัฐบาลต่อไป
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม รับเรื่องขอความเป็นธรรม
วันจันทร์ที่ 6 พฤศจิกายน 2560
รองปลัดกระทรวงยุติธรรม รับเรื่องขอความเป็นธรรม
พ.ต.อ.ดุษฎี อารยวุฒิ รองปลัดกระทรวงยุติธรรม รับเรื่องขอความเป็นธรรมจากนายสุรไกร ทองย้อย และครอบครัวของนางสาวณัฐชา ทองย้อย อดีตผู้สื่อข่าวสปริงนิวส์ ซึ่งถูกตัดสินให้จําคุกในคดีร่วมกันพยายามฆ่าผู้อื่นในพื้นที่จังหวัดประจวบคีรีขันธ์
เมื่อวันจันทร์ที่ ๖ พฤศจิกายน ๒๕๖๐เวลา ๑๑.๐๐น.
พ.ต.อ.ดุษฎี อารยวุฒิ รองปลัดกระทรวงยุติธรรม
รับเรื่องขอความเป็นธรรมจากนายสุรไกร ทองย้อย และครอบครัวของนางสาวณัฐชา ทองย้อย
อดีตผู้สื่อข่าวสปริงนิวส์ ซึ่งถูกตัดสินให้จําคุกในคดีร่วมกันพยายามฆ่าผู้อื่นในพื้นที่จังหวัดประจวบคีรีขันธ์
เพื่อขอให้กระทรวงยุติธรรมรื้อฟื้นคดี โดยมีหลักฐานว่า นางสาวณัชชา ไม่ได้อยู่ในที่เกิดเหตุ
รัฐบาลไทย-ข่าวทำเนียบรัฐบาล-ติมอร์ฯ ย้ำความสัมพันธ์ไทยเป็นดั่งมิตรแท้ พร้อมสานต่อความร่วมมือทวิภาคีระหว่างกันในทุกมิติ
วันศุกร์ที่ 3 มกราคม 2563
ติมอร์ฯ ย้ําความสัมพันธ์ไทยเป็นดั่งมิตรแท้ พร้อมสานต่อความร่วมมือทวิภาคีระหว่างกันในทุกมิติ
ติมอร์ฯ ย้ําความสัมพันธ์ไทยเป็นดั่งมิตรแท้ พร้อมสานต่อความร่วมมือทวิภาคีระหว่างกันในทุกมิติ
วันนี้ (3 มกราคม 2563) เวลา 13.30 น. ณ ห้องสีงาช้าง ตึกไทยคู่ฟ้า ทําเนียบรัฐบาล นายโจอาคิม อามารัล (H.E. Mr. Joaquim Amaral) เอกอัครราชทูตติมอร์-เลสเตประจําประเทศไทย เข้าเยี่ยมคารวะ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เพื่ออําลาในโอกาสพ้นหน้าที่ สรุปสาระสําคัญ ดังนี้
นายกรัฐมนตรียินดีต่อความสัมพันธ์อันใกล้ชิดระหว่างไทยกับติมอร์ฯ มีการแลกเปลี่ยนการเยือนระหว่างกันอย่างต่อเนื่อง ทั้งในระดับราชวงศ์และรัฐบาล โดยเฉพาะการเป็นหุ้นส่วนเพื่อการพัฒนาและความร่วมมือทางวิชาการ โอกาสนี้นายกรัฐมนตรีแสดงความขอบคุณเอกอัครราชทูตติมอร์ฯ ที่มีบทบาทสําคัญในการส่งเสริมความสัมพันธ์ระหว่างไทยกับติมอร์ฯ ตลอดระยะเวลา 3 ปีในตําแหน่ง พร้อมยืนยันว่า รัฐบาลไทยพร้อมทํางานร่วมกับเอกอัครราชทูตติมอร์ฯ คนใหม่อย่างใกล้ชิด เพื่อสานต่อความร่วมมืออันดีระหว่างกันต่อไป
เอกอัครราชทูตติมอร์ฯ ยืนยันความสัมพันธ์ระหว่างไทยกับติมอร์แน่นแฟ้นดั่งมิตรแท้ และขอบคุณรัฐบาลไทยที่ให้ความร่วมมือและสนับสนุนการดําเนินงานของสถานเอกอัครราชทูตติมอร์ฯ มาโดยตลอด รวมทั้งสนับสนุนการก่อตั้งสถานกงสุลกิตติมศักดิ์ติมอร์ฯ ณ จังหวัดประจวบคีรีขันธ์ ซึ่งจะมีส่วนสําคัญในการส่งเสริมการค้า การลงทุนและการท่องเที่ยวระหว่างกัน นอกจากนี้เอกอัครราชทูตติมอร์ยังประสงค์ขยายความร่วมมือด้านเศรษฐกิจกับไทยให้มากขึ้น และขอเชิญชวนภาคเอกชนไทยให้เข้าไปลงทุนในติมอร์ด้วย
ทั้งสองฝ่ายยินดีที่ความร่วมมือทวิภาคีระหว่างกันเป็นรูปธรรมมากขึ้นในทุกมิติ ได้แก่ ความร่วมมือทางวิชาการ การศึกษา การเกษตร และประมง ทั้งนี้ติมอร์ฯ ขอรับการสนับสนุนจากไทยในการสมัครเข้าเป็นสมาชิกอาเซียน ซึ่ง นายกรัฐมนตรีกล่าวว่าการรับสมาชิกใหม่ต้องได้รับฉันทามติจากทุกประเทศสมาชิกอาเซียน อย่างไรก็ตามไทยสนับสนุนติมอร์ฯ ในการสมัครเป็นสมาชิกอาเซียน และยินดีดําเนินโครงการต่าง ๆ เพื่อสนับสนุนการเตรียมความพร้อม และเสริมสร้างศักยภาพของติมอร์ฯ ในการเป็นสมาชิกอาเซียนในอนาคต
รัฐบาลไทย-ข่าวทำเนียบรัฐบาล-“ยุติธรรม” สานต่อความร่วมมือหน่วยปฏิบัติการเฉพาะกิจร่วมไทย-ออสเตรเลีย ด้านการปราบปรามยาเสพติดและอาชญากรรมข้ามชาติ (TASKFORCE STORM)
วันพุธที่ 7 พฤศจิกายน 2561
“ยุติธรรม” สานต่อความร่วมมือหน่วยปฏิบัติการเฉพาะกิจร่วมไทย-ออสเตรเลีย ด้านการปราบปรามยาเสพติดและอาชญากรรมข้ามชาติ (TASKFORCE STORM)
กระทรวงยุติธรรม สานต่อความร่วมมือหน่วยปฏิบัติการเฉพาะกิจร่วมไทย-ออสเตรเลีย ด้านการปราบปรามยาเสพติดและอาชญากรรมข้ามชาติ (TASKFORCE STORM)
ในวันพุธที่ ๗ พฤศจิกายน ๒๕๖๑ เวลา ๑๑.๓๐ น.
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
พลอากาศเอก ประจิน จั่นตอง รองนายกรัฐมนตรีและรัฐมนตรีว่าการกระทรวงยุติธรรม
ให้การต้อนรับ ฯพณฯ ปีเตอร์ ดัทตัน (The Honourable Peter Dutton)
รัฐมนตรีว่าการกระทรวงกิจการภายในออสเตรเลีย
พร้อมด้วย นางลีแอน โคลส (AFP Deputy Commissioner Leanne Close)
รองผู้บัญชาการตํารวจสหพันธ์ออสเตรเลีย ในโอกาสเข้าเยี่ยมคารวะและหารือข้อราชการร่วมกัน
ต่อจากนั้น รองนายกรัฐมนตรีและรัฐมนตรีว่าการกระทรวงยุติธรรม
พร้อมด้วยรัฐมนตรีว่าการกระทรวงกิจการภายในออสเตรเลีย
ร่วมเป็นสักขีพยานในพิธีลงนามข้อตกลงขยายกรอบระยะเวลาดําเนินงานหน่วยปฏิบัติการเฉพาะกิจ
ร่วมไทย- ออสเตรเลียว่าด้วยความร่วมมือด้านยาเสพติด การฟอกเงิน
และอาชญากรรมข้ามชาติ (Taskforce Storm) ระหว่าง 5 หน่วยงาน
ประกอบด้วย สํานักงาน ป.ป.ส. กรมสอบสวนคดีพิเศษ สํานักงานตํารวจแห่งชาติ สํานักงาน ปปง.
และสํานักงานตํารวจสหพันธ์ออสเตรเลีย เพื่อเสริมสร้างความร่วมมือระหว่างประเทศ
ด้านการปราบปรามยาเสพติดและอาชญากรรมข้ามชาติ
โอกาสนี้ รองนายกรัฐมนตรีและรัฐมนตรีว่าการกระทรวงยุติธรรม กล่าวว่า
นโยบายด้านการปราบปรามยาเสพติด เป็นหนึ่งในนโยบายที่รัฐมนตรีว่าการกระทรวงยุติธรรม
ให้ความสําคัญ สําหรับข้อตกลงการขยายกรอบระยะเวลาในวันนี้
จะทําให้การดําเนินงานของหน่วยปฏิบัติการร่วม Taskforce Storm ดําเนินต่อไปอย่างมีประสิทธิภาพมากยิ่งขึ้น
นอกจากนี้ การขยายกรอบระยะเวลาข้อตกลงร่วมระหว่างประเทศไทยและเครือรัฐออสเตรเลียยังแสดงให้เห็นถึง
ความมุ่งมั่นตั้งใจของทั้งสองประเทศ ในการจัดการกับภัยคุกคามของอาชญากรรมข้ามชาติอย่างจริงจัง
รัฐบาลไทย-ข่าวทำเนียบรัฐบาล-นายกรัฐมนตรียืนยันการจับกุมนายเปรมชัย กรรณสูตร ต้องดำเนินการตามกฎหมายอย่างตรงไปตรงมา
วันอังคารที่ 6 กุมภาพันธ์ 2561
นายกรัฐมนตรียืนยันการจับกุมนายเปรมชัย กรรณสูตร ต้องดําเนินการตามกฎหมายอย่างตรงไปตรงมา
นายกรัฐมนตรียืนยันการจับกุมนายเปรมชัย กรรณสูตร ต้องดําเนินการตามกฎหมายอย่างตรงไปตรงมา
วันนี้ (6 กุมภาพันธ์ 2561) เวลา 14.30 น. ณ มหาวิทยาลัยราชภัฏรําไพพรรณี จังหวัดจันทบุรี พลเอกประยุทธ์ จันทร์โอชา นายกรัฐมนตรีให้สัมภาษณ์ถึงกรณีการจับกุม นายเปรมชัย กรรณสูตร ประธานบริหารและกรรมการ บมจ.อิตาเลียนไทย ที่เข้าไปตั้งแคมป์ล่าสัตว์ป่าในเขตรักษาพันธุ์ป่าทุ่งใหญ่นเรศวร ว่า เรื่องนี้เป็นเรื่องของการทําผิดกฎหมาย ซึ่งไม่ว่าใครก็ตามที่ทําผิดกฎหมายก็ต้องถูกลงโทษ ถ้ามีการพิจารณาคดีแล้วว่าผิด ก็ต้องเข้ากระบวนการยุติธรรม ซึ่งการเข้าสู่กระบวนการก็ต้องมีผู้ร้องทุกข์กล่าวโทษ และนําเข้าสู่การพิจารณา และตัดสินโดยศาลหรือกระบวนการยุติธรรม ซึ่งนายกรัฐมนตรีไม่มีอํานาจไปก้าวล่วงตรงนี้ ทุกเรื่องเป็นเรื่องของกลไก ให้ทุกฝ่ายดําเนินการอย่างตรงไปตรงมา อย่ามาอ้างนายกรัฐมนตรี หรืออ้างว่าใครเอื้อประโยชน์ต่อใครไม่ได้ทั้งนั้น
-----------------------------------------
รัฐบาลไทย-ข่าวทำเนียบรัฐบาล-รมช.มนัญญา ตรวจความพร้อมโรงหมอ พร้อมอุปกรณ์ดูแลเจ้าหน้าที่ [กระทรวงเกษตรและสหกรณ์]
วันศุกร์ที่ 10 เมษายน 2563
รมช.มนัญญา ตรวจความพร้อมโรงหมอ พร้อมอุปกรณ์ดูแลเจ้าหน้าที่ [กระทรวงเกษตรและสหกรณ์]
รมช.มนัญญา ตรวจความพร้อมโรงหมอ พร้อมอุปกรณ์ดูแลเจ้าหน้าที่
นางสาวมนัญญา ไทยเศรษฐ์ รัฐมนตรีช่วยว่าการกระทรวงเกษตรและสหกรณ์ ลงพื้นที่ การตรวจเยี่ยมสถานพยาบาลพร้อมให้กําลังใจแก่บุคคลากรผู้เกี่ยวข้อง ในสถานการณ์ Covid - 19 ณ โรงพยาบาลสวรรค์ประชารักษ์ จังหวัดนครสวรรค์ และโรงพยาบาลอุทัยธานี จังหวัดอุทัยธานี ในวันที่ 10 เมษายน 2563
รัฐมนตรีช่วยว่าการกระทรวงเกษตรและสหกรณ์ ตรวจเยี่ยมการปรับปรุงอาคารสถานที่เพื่อรองรับผู้ป่วยติดเชื้อ COVID-19 ซึ่งประกอบด้วยห้องแยกโรคความดันลบ การเตรียมอุปกรณ์ป้องกันการติดเชื้อสําหรับความปลอดภัยให้แก่บุคลากร การคัดกรองผู้มารับบริการในโรงพยาบาล และแนวทางการกําหนดจุดเข้า-ออกที่ชัดเจน
นอกจากนี้ โรงพยาบาลสวรรค์รักษ์ ยังมีห้องปฏิบัติการตรวจหาเชื้อไวรัส COVID-19 ที่ได้รับการรับรองมาตรฐานจากกรมวิทยาศาสตร์การแพทย์ และมีการจัดสถานที่ดูแลในระดับพื้นที่ตามภูมิลําเนา (Local Quarantine) โดยใช้กลไกในพื้นที่ดูแลเป็นเวลา 14 วัน ซึ่งมีเจ้าหน้าที่ฝ่ายปกครอง เจ้าหน้าที่สาธารณสุขดูแล ร่วมกับหน่วยงานอื่นๆ ที่เกี่ยวข้องเพื่อติดตามมาตรการและแนวทางการดูแลในสถานการณ์การแพร่ระบาดของเชื้อไวรัส COVID-19 อย่างใกล้ชิดต่อไป
รัฐบาลไทย-ข่าวทำเนียบรัฐบาล-ครม.อนุมัติแต่งตั้งผู้ช่วยเลขานุการรัฐมนตรีว่าการกระทรวงศึกษาธิการ
วันพฤหัสบดีที่ 27 กันยายน 2561
ครม.อนุมัติแต่งตั้งผู้ช่วยเลขานุการรัฐมนตรีว่าการกระทรวงศึกษาธิการ
สรุปมติคณะรัฐมนตรี เมื่อวันที่ 25 กันยายน 2561 ในส่วนที่เกี่ยวข้องกับกระทรวงศึกษาธิการ ให้ความเห็นชอบตามที่กระทรวงศึกษาธิการเสนอแต่งตั้ง รศ.นพ.ปรีชา สุนทรานันท์ ให้ดํารงตําแหน่ง ผู้ช่วยเลขานุการรัฐมนตรีว่าการกระทรวงศึกษาธิการ
สรุปมติคณะรัฐมนตรี เมื่อวันที่ 25 กันยายน 2561 ในส่วนที่เกี่ยวข้องกับกระทรวงศึกษาธิการ ให้ความเห็นชอบตามที่กระทรวงศึกษาธิการเสนอแต่งตั้ง รศ.นพ.ปรีชา สุนทรานันท์ ให้ดํารงตําแหน่ง ผู้ช่วยเลขานุการรัฐมนตรีว่าการกระทรวงศึกษาธิการ [รัฐมนตรีช่วยว่าการกระทรวงศึกษาธิการ (ศาสตราจารย์คลินิก นพ.อุดม คชินทร)] ตั้งแต่วันที่ 1 ตุลาคม 2561 เป็นต้นไป ซึ่งรองนายกรัฐมนตรี (พล.อ.อ.ประจิน จั่นตอง) ได้พิจารณาเห็นชอบด้วยแล้ว
Rewriter/Editor บัลลังก์ โรหิตเสถียร
รัฐบาลไทย-ข่าวทำเนียบรัฐบาล-กรมการจัดหางาน ส่งเจ้าหน้าที่ตรวจสอบ (Check List) คัดกรอง และเฝ้าระวังแรงงานต่างด้าวที่ทำงานในกิจการประมงทะเล [กระทรวงเเรงงาน]
วันพฤหัสบดีที่ 11 มิถุนายน 2563
กรมการจัดหางาน ส่งเจ้าหน้าที่ตรวจสอบ (Check List) คัดกรอง และเฝ้าระวังแรงงานต่างด้าวที่ทํางานในกิจการประมงทะเล [กระทรวงเเรงงาน]
กรมการจัดหางาน ส่งเจ้าหน้าที่ตรวจสอบ (Check List) คัดกรอง และเฝ้าระวังแรงงานต่างด้าวที่ทํางานในกิจการประมงทะเลก่อนออกไปทําการประมง/กลับจากการทําการประมง ณ ศูนย์ควบคุมการแจ้งเข้า – ออกเรือประมง (PIPO)
นายสุชาติ พรชัยวิเศษกุล อธิบดีกรมการจัดหางาน เผยว่า กรมการจัดหางานให้ความสําคัญในมาตรการป้องกันการแพร่ระบาดของโรคโควิด- 2019 ในประเทศไทย ซึ่งรวมถึงแรงงานต่างด้าวที่ทํางานในกิจการประมงทะเล โดยได้ดําเนินการตรวจสอบแรงงานดังกล่าวก่อนออกไปทําการประมงหรือหลังจากกลับจากการทําการประมง ณ ท่าเทียบเรือ ภายใต้การดําเนินการของ ศูนย์ควบคุมการแจ้งเข้า – ออกเรือประมง (PIPO) จํานวน 30 แห่ง ใน 22 จังหวัดชายทะเล
แม้สถานการณ์การแพร่ระบาดในประเทศไทยจะเริ่มเบาบางลง แต่กรมการจัดหางานไม่ได้นิ่งนอนใจ จัดเจ้าหน้าที่ลงตรวจสอบคัดกรอง เฝ้าระวังแรงงานต่างด้าว พร้อมประชาสัมพันธ์สร้างการรับรู้เกี่ยวกับโรคโควิด – 19 อย่างต่อเนื่อง เพื่อให้มีความรู้ และปฏิบัติตนตามคําแนะนําของกรมควบคุมโรค กระทรวงสาธารณสุข โดยเจ้าหน้าที่จะคัดกรองเชื้อก่อนทําการตรวจใบอนุญาตทํางานของแรงงานต่างด้าว เพื่อเพิ่มความเชื่อมั่น ซึ่ง จากการตรวจสอบ ยังไม่พบการกระทําความผิด คนต่างด้าวมีใบอนุญาตทํางานถูกต้อง และยังไม่พบ แรงงานที่มีภาวะเสี่ยง
ซึ่ง ศูนย์ PIPO เป็นหน่วยงานภายใต้สังกัดกรมประมง มีภารกิจในการตรวจเรือ เครื่องมือทําการประมง และแรงงานให้ถูกต้องตามกฎหมาย โดยดําเนินงานในลักษณะบูรณาการร่วมกันหลายหน่วยงาน ซึ่งเจ้าหน้าที่สํานักงานจัดหางานจังหวัด 22 จังหวัดชายทะเลได้บูรณาการร่วมกับหน่วยงานที่เกี่ยวข้องในการปฏิบัติงาน ณ ศูนย์ดังกล่าวตั้งแต่เดือนมกราคม-เมษายน 2563 ได้ตรวจเรือประมงที่แจ้งเข้า – ออก จํานวน 37,383 ครั้ง เป็นเรือประมง จํานวน 13,715 ลํา ตรวจแรงงานประจําเรือประมงซึ่งได้แจ้งเข้า-ออก แบ่งเป็น แรงงานไทย จํานวน 53,192 คน แรงงานต่างด้าว จํานวน 102,345 คน โดยใช้เครื่องสแกนม่านตา (Iris Scan) ตรวจแรงงานต่างด้าว จํานวน 21,316 คน
รัฐบาลไทย-ข่าวทำเนียบรัฐบาล-​คกก.บริหารสถานการณ์เศรษฐกิจ จากผลกระทบโควิด-19
วันอังคารที่ 18 สิงหาคม 2563
​คกก.บริหารสถานการณ์เศรษฐกิจ จากผลกระทบโควิด-19
วันอังคารที่ 18 สิงหาคม 2563
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลแต่งตั้งคณะกรรมการบริหารสถานการณ์เศรษฐกิจจากผลกระทบของการระบาดของโรคติดเชื้อไวรัสโคโรนา 2019 หรือโรคโควิด-19 โดยมีนายกรัฐมนตรีเป็นประธาน และมีรัฐมนตรีกระทรวงต่าง ๆ และผู้แทนหน่วยงานที่เกี่ยวข้อง เป็นกรรมการ เพื่อจัดทําข้อเสนอและกรอบแนวทางดําเนินมาตรการเศรษฐกิจ และสั่งการหน่วยงานต่าง ๆ และขอความร่วมมือภาคเอกชน เพื่อยกระดับศักยภาพแ